Ysiläiset käsittelivät kokouksissaan alueyhdistyksen hallituksen esityslistalla olevien asioiden lisäksi paikallisyhdistyksien edustajien ja ysiläisten OAJ-valtuutettujen esille tuomia ajankohtaisia asioita. Korona- ajan haasteet jatkuivat, erityisesti opettajien jaksaminen herätti keskustelua. Kuntien säästötoimista ei päästy eroon nytkään. OAJ:n esitys aluetoiminnan uudistamisesta, alueyhdistysten muuttamisesta alueverkostoiksi sai Pohjois-Pohjanmaalla nuivan vastaanoton, ja ysiläiset esittivät ehdotukseen kielteisen kantansa. Järjestelyvaraeräneuvotteluissa osa työnantajista oli halunnut kuntiin TVA-lisien lisäksi myös TSA-järjestelmän, mutta pääosin ne oli onnistuttu välttämään; opettajakunnassa suhtaudutaan henkilökohtaisiin lisiin enimmäkseen kielteisesti. Kuntavaalit työllistivät yhdistyksiä, osassa kunnista oli saatu järjestettyä - koronasta huolimatta - hyviä vaikuttamistilaisuuksia ehdokkaille. Oppilasmäärä vähenee varsinkin syrjäseuduilla, mikä aiheuttaa muutamassa kunnassa keskustelua opettajien määrästä. Sijaispula koettelee myös kouluja Oulun lähialueiden ulkopuolella.

####### VAKA-jaoksen toimintakertomus 2021

Pohjois-Pohjanmaan alueyhdistykseen kuuluvissa jäsenyhdistyksissä on valittu vuoden 2021 alussa yksi edustaja osallistumaan vaka-jaokseen. Vuonna 2021 Pohjois-Pohjanmaan vaka-jaos kokoontui neljä kertaa (16.3., 10.5., 22.9. ja 4.11). Kaikkiin jaoksiin oli mahdollista osallistua etäyhteydellä (Teams-linkki). Jaoksiin on osallistuttu Haapavedeltä, Haapajärveltä, Iistä, Kalajoelta, Kempeleestä, Kuusamosta, Limingasta, Muhokselta, Nivalasta, Pudasjärveltä, Pyhäjoelta, Raahesta, Reisjärveltä ja Taivalkoskelta. Mukaan on kutsuttu myös edunvalvontatiimin jäsen Eija Salmi. Jaoksen vetäjänä on toiminut Virpi Lipsonen. Jokaisessa jaoksessa olemme kuulleet kuntakohtaiset kuulumiset, käyneet läpi ajankohtaisia edunvalvonta- asioita sekä vieneet varhaiskasvatuksen ajankohtaisia asioita tiedoksi Pohjois-Pohjanmaan Oaj:n alueyhdistyksen hallituksen kokouksiin. Vuoden 2021 aikana jaoksissa on keskusteltu mm. seuraavista asioista:

- - sijaispula, pätevien opettajien puute (monimuotokoulutukset, koulutuspaikkojen lisäys), ideoita rekrytointiin, toimivat sijaisjärjestelyt -korona-ajan rajoitukset varhaiskasvatuksessa
- - 2-vuotinen esiopetuskokeilu eri kunnissa
- - johtajien työnkuva eri kunnissa (alaisten ja ryhmien määrä/johtaja toivotaan lähelle Oaj:n tavoitetta, apulaisjohtajat taloihin)
- - varhaiskasvatuksen erityisopettajien työnkuva eri kunnissa (lasten määrä/veo toivotaan lähelle Oaj:n tavoitetta)
- - palkkaus (toivotaan toimivaa palkkausjärjestelmää OVTES-siirron myötä)
- - ilmoitusvelvollisuuden käyttöönotto
- - toimiva varallaolojärjestelmä (ei toteudu monissa kunnissa)
- - toive ohjaajien rekrytoinnista kaikkiin ryhmiin
- - 10.5. olleessa jaoksessa oli vierailijana asiantuntija Kirsi Sutton Oaj:sta kertomassa mm. 2-vuotisesta esiopetuskokeilusta, OVTES-siirrosta (1.9.2021 alkaen), ilmoitusvelvollisuudesta, varhaiskasvatuksen tuen lainsäädäntöuudistuksesta sekä rekrytointivi nkeistä (mm. mentoriopettajat, maistereille 'maisterilisä').
- - 4.11. pidettyyn jaokseen oli mahdollista osallistua etänä sekä paikan päällä Oaj:n toimistolla.